b"\n_START_ARTICLE_\nCan Ferrer (Begues)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici a\xc3\xafllat, de planta rectangular amb tres crugies, planta baixa, pis i golfes. La porta d'acc\xc3\xa9s, descentrada de l'eix de la fa\xc3\xa7ana, presenta arc carpanell adovellat amb pedra de mar\xc3\xa8s picada. Aquesta porta, l'obertura balconera i l'altra petita finestra amb llinda de pedra, s\xc3\xb3n les \xc3\xbaniques originals de la masia. Presenta imbricacions en el r\xc3\xa0fec i coberta a dues vessants de teula \xc3\xa0rab. A la fa\xc3\xa7ana hi ha un rellotge de sol del segle XIX.\n_START_SECTION_\nHist\xc3\xb2ria\n_START_PARAGRAPH_\nEls propietaris del mas tenen documentaci\xc3\xb3 que fa refer\xc3\xa8ncia a la construcci\xc3\xb3 d'aquest, en el segle XVII (1656). Al llarg del temps s'han constru\xc3\xaft diferents cossos al voltant de l'edifici original."